CELEX: 62017CA0694
Language: fi
Date: 2019-05-02 00:00:00
Title: asia C-694/17: Unionin tuomioistuimen tuomio (kolmas jaosto) 2.5.2019 (ennakkoratkaisupyyntö, jonka on esittänyt Cour de cassation — Luxemburg) — Pillar Securitisation Sàrl v. Hildur Arnadottir (Ennakkoratkaisupyyntö — Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla — Lugano II -yleissopimus — 15 artikla — Kuluttajasopimus — Yhteys direktiiviin 2008/48/EY — Kulutusluottosopimus — 2 ja 3 artikla — Kuluttajan käsite ja sellaisten toimien käsite, joihin direktiiviä sovelletaan — Luoton enimmäismäärä — Merkityksettömyys Lugano II-yleissopimuksen 15 artiklan kannalta)

1.7.2019   
            
            
               FI
            
            
               Euroopan unionin virallinen lehti
            
            
               C 220/5
            
         
      Unionin tuomioistuimen tuomio (kolmas jaosto) 2.5.2019 (ennakkoratkaisupyyntö, jonka on esittänyt Cour de cassation — Luxemburg) — Pillar Securitisation Sàrl v. Hildur Arnadottir
      (asia C-694/17) (1)
      
      (Ennakkoratkaisupyyntö - Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla - Lugano II -yleissopimus - 15 artikla - Kuluttajasopimus - Yhteys direktiiviin 2008/48/EY - Kulutusluottosopimus - 2 ja 3 artikla - Kuluttajan käsite ja sellaisten toimien käsite, joihin direktiiviä sovelletaan - Luoton enimmäismäärä - Merkityksettömyys Lugano II-yleissopimuksen 15 artiklan kannalta)
      (2019/C 220/06)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour de cassation
      
         Pääasian asianosaiset
      
      
         Valittaja: Pillar Securitisation Sàrl
      
         Vastapuoli: Hildur Arnadottir
      
         Tuomiolauselma
      
      Tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan yleissopimuksen, joka allekirjoitettiin 30.10.2007 ja jonka tekeminen hyväksyttiin yhteisön puolesta 27.11.2008 tehdyllä neuvoston päätöksellä 2009/430/EY, 15 artiklaa on tulkittava siten, että sen määrittämiseksi, onko luottosopimus kyseisessä 15 artiklassa tarkoitetun kuluttajan tekemä luottosopimus, ei ole tarpeen varmistaa, kuuluuko luottosopimus kulutusluottosopimuksista ja neuvoston direktiivin 87/102/ETY kumoamisesta 23.4.2008 annetun Euroopan parlamentin ja neuvoston direktiivin 2008/48/EY soveltamisalaan sen perusteella, ettei kyseessä olevan luoton kokonaismäärä ylitä kyseisen direktiivin 2 artiklan 2 kohdan c alakohdassa vahvistettua ylärajaa, eikä tältä osin ole merkitystä sillä, ettei direktiivin täytäntöön panemiseksi annetussa kansallisessa lainsäädännössä säädetä korkeammasta ylärajasta.
      
         (1)  EUVL C 63, 19.2.2018.